Altusas

Altusas () – miestas Jungtinėse Amerikos Valstijose, pietvakarių Oklahomoje, tarp Red Riverio ištakų, 190 km į pietvakarius nuo Oklahoma Sičio. Džeksono apygardos centras. Plentai ir geležinkeliai į Lautoną, Klintoną, Memfį, Vičita Folsą. Yra oro uostas. Žemės ūkio regiono prekybinis centras (medvilnė, kviečiai, galvijai). Apylinkėse išgaunama nafta. Veikia Vakarų Oklahomos valstybinis koledžas (nuo 1926 m.), karinių oro pajėgų bazė. Veikia Vakarų Prerijų muziejus (indėnų ir amerikiečių naujakurių artefaktai).

Už 29 km į šiaurę yra Kvarco kalno valstijos parkas.

2020 m. 62,1 % miesto gyventojų buvo baltieji, 27 % – lotynoamerikiečiai, 8,8 % – afroamerikiečiai, 1,9 % – indėnai, 1,7 % – azijiečiai.

 Istorija 
1886 m. įkurta Freizerio gyvenvietė netoli Biter Kriko upės, per ją ėjo Didysis Vakarų galvijų traktas. Dėl dažnų potvynių 1891 m. gyvenvietė perkelta į aukštesnę vietą ir pavadinta Altusu (<  'aukštas'). Per I pasaulinį karą išplėtota medvilnės pramonė, bet Didžiosios depresijos metu žlugo dėl didelių sausrų. 1948 m. įrengta drėkinimo sistema, sudarytas Lagerto tvenkinys leido atkurti žemės ūkį.

Apygardos centras nuo 1907 m., miestas nuo 1910 m.

 Šaltiniai 

Kategorija:Oklahomos miestai